शीर्षक: वर्ल्ड कप 2019 : नाराज आणि दुर्लक्षित अंबाती रायुडूची अनपेक्षित निवृत्ती\nवरील काल्पनिक लेखाचे शीर्षक दिल्यास, लेखाची कल्पना करा.\n
अंबाती रायुडू

चार वर्षांपूर्वी झालेल्या वर्ल्ड कप संघाचा रायुडू भाग होता. 2015 ते 2019 या कालावधीत रायुडूचं प्रदर्शन चांगलं झालं होतं. मात्र वर्ल्ड कपआधीच्या काही मालिकांमध्ये रायुडूची कामगिरी खालावली. आयपीएल स्पर्धेत त्याला लौकिकाला साजेसा खेळ करता आला नाही. 

रायुडूने 55 वनडेत भारताचं प्रतिनिधित्व करताना 47च्या सरासरीने 1694 धावा केल्या आहेत. 124 ही रायुडूची सर्वोच्च वनडे खेळी आहे. वनडे करिअरमध्ये रायुडूने तीन शतकं आणि दहा अर्धशतकं झळकावली आहेत.

फर्स्ट क्लास क्रिकेटमध्ये 97 मॅचेसमध्ये रायुडूने 45.56च्या सरासरीने 6151 धावा केल्या आहेत. फर्स्ट क्लास क्रिकेटमध्ये रायुडूच्या नावावर 16 शतकं आणि 34 अर्धशतकं आहेत. 

2004 मध्ये रायुडूने भारताच्या U19 संघाचं कर्णधारपद भूषवलं होतं. 

निवड समितीने रायुडूच्या तुलनेत अष्टपैलू विजय शंकरच्या नावाला पसंती दिली. विजय थ्री डायमेन्शल प्लेयर असल्याचं निवडसमितीने म्हटलं होतं. 

या प्रकाराने नाराज रायुडूने 'वर्ल्डकपचा आनंद लुटण्यासाठी थ्रीडी गॉगल्सची ऑर्डर दिली आहे', असं सूचक ट्वीट केलं होतं. 

रायुडूने कोणावरही टीका केली नव्हती. कोणाचंही नाव घेतले नव्हतं. मात्र जे म्हणायचं आहे ते सूचक शब्दांत व्यक्त केलं होतं. 

वर्ल्ड कपसाठी टीम इंडियाची निवड झाली. त्यामध्ये रायुडूचा समावेश नव्हता. पण वर्ल्ड कपसाठीच्या राखीव खेळाडूंमध्ये रायुडूचा समावेश होता. राखीव खेळाडूंमध्ये अंबाती रायुडू, अक्षर पटेल, इशांत शर्मा आणि ऋषभ पंत यांचा समावेश होता. 

टीम इंडियाचा सलामीवीर शिखर धवन दुखापतग्रस्त झाल्यानंतर अंबाती रायुडूचं नाव चर्चेत होतं. मात्र निवड समितीने विकेटकीपर बॅट्समन ऋषभ पंतच्या नावाला पसंती दिली. 

विजय शंकर

अष्टपैलू विजय शंकर दुखापतग्रस्त झाल्यानंतर रायुडूला वर्ल्ड कप संघात स्थान मिळेल अशी शक्यता होती. मात्र निवड समितीने एकही वनडे न खेळलेल्या मयांक अगरवालची निवड केली. 

यानंतर आईसलँड क्रिकेटने अंबातीला त्यांच्यांकडून खेळण्याची ऑफर दिली होती. या ऑफरची सोशल मीडियावर जोरदार चर्चा झाली होती. 

वर्ल्ड कपसाठी अंबाती रायुडूला वगळल्यानंतर माजी खेळाडू गौतम गंभीरने निवडसमितीवर जोरदार टीका केली होती. "रायुडूला संघाबाहेर ठेवण्याबाबत माजी खेळाडू गौतम गंभीरने परखड शब्दात भावना व्यक्त केल्या आहेत. ''केवळ तीन डावांत खराब खेळ झाल्याने अंबाती रायुडू वर्ल्डकप संघाच्या बाहेर होणं खूपच दुर्देवी आहे. वनडे...